|  |  |
| --- | --- |
|  | **25.02.2016** |

**Elevii români au un cuvânt de spus cu privire la migrația în Europa**

**Pregătirile pentru dezbaterea tinerilor europeni încep, la 26 februarie, cu vizita CESE la școala anume selectată din Iași**

**La 26 februarie, dl Cristian Pîrvulescu, membru al Comitetului Economic şi Social European (CESE), va vizita Liceul Teoretic „Dimitrie Cantemir” din Iași pentru a pregăti delegația elevilor care vor participa la evenimentul** [***Europa ta, părerea ta!***](http://www.eesc.europa.eu/?i=portal.en.events-and-activities-your-europe-your-say-2016)**, o dezbatere a tinerilor europeni, care va avea loc la Bruxelles, între 17 și 19 martie 2016.**

Dl Cristian Pîrvulescu va lucra cu cei trei elevi și profesorul lor, în vederea pregătirii pentru eveniment, care, anul acesta, se va axa pe tema **migrației** în Europa. El va prezenta activităţile CESE și rolul său ca voce a societăţii civile din Europa și îi va îndruma în pregătirea dezbaterii. Elevii participanți din întreaga Europă vor avea sarcina de a formula măsuri concrete care să fie aplicate în școli, cluburi etc., în vederea promovării integrării eficiente a tinerilor migranți în societățile europene.

Au fost selectate **treizeci și trei de școli** din peste 400 de candidaturi din cele 28 de state membre ale UE și, pentru prima oară, din cele cinci țări candidate (Albania, Turcia, Muntenegru, Serbia și fosta Republică iugoslavă a Macedoniei). CESE organizează acest eveniment pentru al șaptelea an consecutiv pentru ca punctele de vedere, experiențele și ideile tinerilor să fie luate în considerare în procesul de elaborare a politicilor UE.

În candidatura sa, Liceul Teoretic „Dimitrie Cantemir” din Iași a explicat de ce dorește să participe la acest eveniment.

**Profilul lui Cristian Pîrvulescu:**<http://memberspage.eesc.europa.eu/Detail.aspx?id=2021517>

Elevii români pot lua deja legătura cu elevi din celelalte școli participante pe [Facebook](https://www.facebook.com/youreuropeyoursay) sau [Twitter](https://twitter.com/youreurope) pentru schimb de idei și informaţii.

**Pentru informații suplimentare, vă rugăm să îl/o contactați pe dl/dna**

Milen Minchev, ofițer de presă la CESE

E-mail: press@eesc.europa.eu

Tel: +32 2 546 8753

*Comitetul Economic și Social European asigură reprezentarea diferitelor componente cu caracter economic și social ale societății civile organizate. Este un organ instituțional consultativ, instituit prin Tratatul de la Roma din 1957. Rolul său consultativ le permite membrilor Comitetului, deci și organizațiilor pe care aceștia le reprezintă, să participe la procesul de luare a deciziilor la nivelul UE. Comitetul are 350 de membri din toate statele membre, care sunt numiţi de Consiliul Uniunii Europene.*